  Туспуктэм: vk.com (Наталья Воронова) Наталия Сильвестрова Ӧнер устолыкъя «Лучший учитель родного языка и родной литературы – 2023» огъяросси вожвылъяськон улсын Удмуртиын улӥсьёс анай кылъя но литературая дышетӥсьёслэн тужгес но усто медиавизитказы понна куаразэс онлайн сётыны быгато. Со сярысь вожвылъяськонлэн пресс-службаез ивортӥз. Удмуртия понна вожвылъяськонэ Ижкарысь Кузебай Герд нимо гимназиысь покчи классъёсты дышетӥсь Наталья Воронова пыриське. Конкурслэн элькун люкетаз со пиналъёсты удмурт ӥ, ӧ, ӝ, ӟ, ӵ букваосын но буёл нимъёсын тодматӥз. Устозэ медиавизиткаез быръён 22-тӥ куарусёнозь 17 час но 59 минутозь кыстӥськоз. Куараез чӧлсконпусъя сётыны луоз. «Анай кылъя но литературая устоез дышетӥсь» вожвылъяськонлэн йылпумъясь люкетэз 18-23 куарусёнэ Карачаево-Черкесилэн шоркараз Черкесскын ортчоз Тодэ вайытом, Удмуртиысь ватсаса тодон-валанъёс сётӥсь куинь ӧнерчи огъяросси вожвылъяськонлэн финалаз потӥз. Тегъёс: Дышетон дышетӥсьёс вожвылъяськон Удмуртия  